Nr. 41413/18.10.2023

**REFERAT DE APROBARE**

**la proiectul de hotărâre privind însușirea unei documentații cadastrale** **de dezlipire**

**pentru imobilul înscris în cartea funciară nr. 344584 Cluj-Napoca**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Imobilul situat în intravilanul municipiului Cluj-Napoca, str. Clinicilor, nr.3-5 identificat în cartea funciară 344584 Cluj-Napoca cu numerele cadastrale 344584, 344584-C1, 344584-C2, 344584-C3, 344584-C4, 344584-C5, 344584-C6, 344584-C7, 344584-C8, 344584-C9, 344584-C10, 344584-C11, 344584-C12, 344584-C13, 344584-C14, 344584,-C18, cu categorie de folosință curți construcții, în suprafață de 39.255 mp și construcțiile C1 – C13 este proprietate publică a Județului Cluj și în administrarea Spitalului Clinic Județean Cluj. Corpul de clădire C14 este proprietatea Universității de Medicină și Farmacie Iuliu Hațieganu Cluj-Napoca iar corpul de cladire C18 se află în proprietatea Ministerului Sănătății prin Institutul de Medicină Legală Cluj-Napoca. Dreptul de proprietate al Județului a fost constituit în anul 2002 în temeiul H.G .nr. 867/2002 privind trecerea unor imobile din domeniul privat al statului si din administrarea Ministerului Sanatatii si Familiei in domeniul public al judetelor si in administrarea consiliilor judetene respective şi al O.G. nr.70/2002 privind privind administrarea unităţilor sanitare publice de interes judeţean şi local, cu modificările şi completările ulterioare, fiind înscris ulterior şi în cartea funciară.O parte din teren şi din clădirile existente sunt proprietatea Universităţii de Medicină şi Farmacie „Iuliu Haţieganu", dreptul de proprietate fiind constituit tot cu titlu de drept de lege, şi anume Legea învăţământului nr. 84/1995, prin Ordinul Ministrului Educaţiei şi Cercetării nr. 5161/28.11.2001. Acest ordin nu a fost înregistrat în evidenţele de cadastru şi publicitate imobiliară.Prin Hotărârea Consiliului Județean Cluj nr.268/2012 *privind reglementarea situaţiei juridice a unor imobile, proprietatea publică a Judeţului Cluj, aflate în administrarea Spitalului Clinic Judeţean de Urgenţă Cluj-Napoca şi a Universităţii de Medicină şi Farmacie „Iuliu Haţieganu” Cluj-Napoca* s-a emis acordul Judeţului Cluj pentru întabularea dreptului de proprietate al Universităţii de Medicină şi Farmacie „Iuliu Haţieganu” Cluj-Napoca, dobândit cu titlu de drept de lege şi partaj asupra parcelelei din lotul 8- parcela cu numar cadastral nou în suprafaţă de 2.086 mp – teren cu construcţii – Catedra de Anatomie și s-a aprobat documentaţia cadastrală de dezlipire a imobilului identificat în cartea funciară 257379 provenită din conversia de pe hârtie a cărţii funciare 157561 Cluj-Napoca. Ca urmare a modificări de carte funciară în procedura de administrare a bunurilor din CF 257379 Cluj Napoca, s-au modificat datele de carte funciară de maniera în care la acest moment CF 257379 Cluj este sistată şi a devenit 335821 Cluj Napoca care la rândul ei a fost sistată şi a rezultat 343801 Cluj, sistată şi aceasta din urmă şi modificată urmare unor alipiri în 344584 Cluj. Pentru a putea fi pusă în aplicare HCJ nr.268/2012 este necesară adoptarea unei hotărâri de Consiliu Judeţean pentru însușirea documentații cadastrale de dezlipire actualizată privind parcela teren în suprafaţă de 2086 mp., parte din terenul identificat în CF344584 Cluj-Napoca sub nr. cadastral 344584, pe care este edificată clădirea Anatomie monument istoric clasificat, proprietatea întabulată a subscrisei, sub nr. cad 344584-C14.În vederea înscrierii în cartea funciară a dreptului de proprietate publică a *Universităţii de Medicină şi Farmacie „Iuliu Haţieganu” Cluj-Napoca* a elaborat o documentație cadastrală de dezlipire a imobilului în două loturi:1. parcela cu număr cadastral 344584 Cluj-Napoca, cu suprafața de 37169 mp și cu înscrierea dreptului de proprietate în favoarea Județului Cluj în administrarea Spitalul Clinic Judetean de Urgenta Cluj-Napoca;
2. parcela cu număr cadastral 344584 Cluj-Napoca, cu suprafața de 2086 mp și cu înscrierea dreptului de proprietate în favoarea Universităţii de Medicină şi Farmacie „Iuliu Haţieganu” Cluj-Napoca;
 |
| * 1. **Cerinţe care reclamă oportunitatea actului administrativ:**
 |
| Partajarea imobilului în două loturi conform folosinței prezintă avantaje:* fiecare coproprietar devine proprietarul exclusiv al bunului său iar titularii dreptului de administrare înscriu în evidențele financiar contabile un imobil cu identificator unic (număr cadastrale) și nu o cotă parte;
* existența acordului proprietarilor cu privire la modul de împărțire a imobilului reduce costurile de partajare a acestuia*.*

Prin înregistrarea în evidențele de cadastru și carte funciară a acestei documentații se exercită prerogativa consiliului județean cu privire la dreptul de proprietate publică al unității administrativ teritoriale asupra bunurilor din domeniul public și dreptul de a înceta proprietatea pe cote-părți (coproprietatea) prin partaj.De asemenea se pun în aplicare prevederile Legii nr. 7/1997, a cadastrului și publicității imobiliare, republicată, cu modificările și completările ulterioare, conform cărora evidența de cadastrul şi cartea funciară este un sistem unitar şi obligatoriu de evidenţă tehnică, economică şi juridică a tuturor imobilelor iar alipirea sau dezlipirea imobilelor se efectuează în baza consimţământului proprietarului tabular exprimat în formă autentică. Unul din avantajele sistemului integrat de cadastru și carte funciară este și faptul că prin acest sistem se realizează identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi informatice.Conform art. 879 alin. (1) și (2) din Codul civil, imobilul înscris în cartea funciară se poate modifica prin alipiri, dacă mai multe imobile alăturate se unesc într-un singur imobil sau dacă se adaugă o parte dintr-un imobil la un alt imobil ori, după caz, se măreşte întinderea acestuia, precum și prin dezlipiri, dacă se desparte o parte din imobil sau se micşorează întinderea acestuia. Alin. (5) al aceluiași articol prevede că operaţiunile de modificare a imobilului înscris în cartea funciară, prin alipiri sau dezlipiri, au caracter material şi nu implică niciun transfer de proprietate. Conform art. 880 alin. (1) din Codul civil în caz de alipire sau dezlipire, imobilele rezultate se transcriu în cărţi funciare noi, cu menţionarea noului număr cadastral pentru fiecare imobil, iar cartea funciară sau, după caz, vechile cărţi funciare se închid, fără a se mai putea redeschide pentru alte înscrieri.După înscrierea în evidența de cadastru și cartea funciară a documentației propuse se va efectua în carte funciară 344584 Cluj-Napoca operațiunea de dezlipire teren cu construcții în conformitate cu reglementările cuprinse în Ordinul Agenției Naționale de Cadastru și Publicitate Imobiliară nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, cu modificările și completările ulterioare. |
| 1. **Schimbări preconizate:**
 |
| Scopul proiectului de hotărâre este crearea cadrului legal pentru realizarea unei evidențe actualizate de cadastru și carte funciară, respectiv monitorizarea situației bunurilor date în administrare, în conformitate cu cerințele art. 298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. |
| **Secțiunea a 2-a - Impactul socio-economic:**  |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Actul administrativ produce efecte asupra Hotărârii Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul Public al Judeţului Cluj, cu modificările şi completările ulterioare.După înscrierea în evidențele de cadastru și carte funciară, datele de identificare ale imobilelor vor fi transmise Comisiei speciale de inventariere a domeniului public şi privat a Județului Cluj, constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor și Serviciului Financiar Contabil. Acestea vor asigura actualizarea Inventarului bunurilor care aparţin domeniului Public al Judeţului Cluj și evidențele finaciar contabile ale imobilelor din domeniul public. |
| **Secțiunea a 6-a – Anexe la referatul de aprobare:** |
| 1. adresa Universităţii de Medicină şi Farmacie „Iuliu Haţieganu” Cluj-Napoca nr. 25941/04.10.2023 înregistratăla Consiliul Județean sub nr. 06.10.2023 .
2. adresa Universităţii de Medicină şi Farmacie „Iuliu Haţieganu” Cluj-Napoca nr. 26908/16.10.2023 înregistratăla Consiliul Județean sub nr.40905/16.10.2023 .
3. Cartea funciară nr. 344584 Cluj-Napoca.
 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind însușirea unei documentații cadastrale de dezlipire pentru imobilul**

**înscris în cartea funciară nr. 344584 Cluj-Napoca**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_\_\_\_ privind însușirea unei documentații cadastrale de dezlipire pentru imobilul înscris în cartea funciară nr. 344584 Cluj-Napoca,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 41413/18.10.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 41444/19.10.2023 şi Avizul cu nr.................. din .............. adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

Ținând cont de Hotărârea Consiliului Județean Cluj nr. 143/2008 privind însușirea Inventarului bunurilor care aparțin domeniului public al Județului Cluj, cu modifiările și completările ulterioare;

În conformitate cu dispozițiile:

* art. 108, art. 173 alin. (1) lit. c), alin. (4) lit.a), art. 285, art. 286 alin. (1)-(3), art.287 lit.b), art.298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 858-870, art. 876-880 din Legea privind Codul civil nr. 287/2009, republicată, cu modificările şi completările ulterioare;
* art. 21, art. 25, art.28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* LEGE nr. 1 din 5 ianuarie 2011 a educaţiei naţionale, cu modificările şi completările ulterioare;
* Ordonanței Guvernului nr.70/2002 privind privind administrarea unităţilor sanitare publice de interes judeţean şi local, cu modificările şi completările ulterioare;
* Hotărârea Guvernului nr. 867/2002 privind trecerea unor imobile din domeniul privat al statului si din administrarea Ministerului Sanatatii si Familiei in domeniul public al judetelor si in administrarea consiliilor judetene respective, cu modificările şi completările ulterioare;
* art. 18, lit. e), art. 26, art. 126 lit. a), art. 129, alin. 1) și 2) și art. 130, alin 1), lit. a) și alin. 2) din Ordinul Directorului General al Agenţiei Naţionale de Cadastru şi Publicitate Imobiliară nr. 600/2023 pentru aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însuşește documentaţia cadastrală pentru dezlipirea imobilului situat în intravilanul municipiului Cluj-Napoca, înscris în cartea funciară nr. 344584 Cluj-Napoca, documentație cuprinsă în **Anexa** care face parte integrantă din prezenta hotărâre.

**Art.2.** Se emite acordul proprietarului - Judeţul Cluj – pentru înregistrarea în evidențele de carte funciară a documentaţiei cadastrale de dezlipire a imobilului înscris în cartea funciară nr. 344584 Cluj-Napoca în două loturi după cum urmează:

1. parcela cu număr cadastral nou, cu suprafața de 37.169 mp și construcțiile C1 - C13, cu drept de proprietate publică în favoarea Județului Cluj și drept de administrare în favoarea Spitalul Clinic Judetean de Urgenta Cluj-Napoca;
2. parcela cu număr cadastral nou, cu suprafața de 2.086 mp și construcția C 14 cu drept de proprietate în favoarea Universităţii de Medicină şi Farmacie „Iuliu Haţieganu” Cluj-Napoca.

**Art. 3.** Se împuterniceşte persoana fizică fizică autorizată A.N.C.P.I. – domnul Cioclu Codruț Radu, pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția Juridică.

**Art. 5.** Prezenta hotărâre se comunică Direcției Juridice, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr……... din ….....… 2023**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

Nr. 41444/19.10.2023

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | însușirea unei documentații cadastrale de dezlipire privind imobilul înscris în Cartea Funciară nr. 344584 Cluj-Napoca |
| **Compartiment de resort:** | Direcția Juridică- Birou Administrare Patrimoniu |
| **Secțiunea 1 – Documentare și analiză:**  |
| În conformitate cu dispozițiile Legii nr. 7/1996, prin sistemul integrat de cadastru şi carte funciară se realizează:1. identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi informatice;
2. identificarea şi înregistrarea proprietarilor, a altor deţinători legali de imobile şi a posesorilor;
3. furnizarea datelor necesare sistemului de impozite şi taxe pentru stabilirea corectă a obligaţiilor fiscale ale contribuabililor, solicitate de instituţiile abilitate;
4. publicitatea imobiliară, care asigură opozabilitatea drepturilor reale imobiliare, a drepturilor personale, a actelor şi faptelor juridice, precum şi a oricăror raporturi juridice supuse publicităţii, referitoare la imobile.

Potrivit art. 286 din Codul administrativ, Consiliul Județean este entitatea care exercită dreptul de proprietate publică a unităţii administrativ-teritoriale, Județul Cluj, în legătură cu raporturile juridice privind proprietatea publică, pentru bunurile aparţinând domeniului public al unităţilor administrativ-teritoriale.Imobilul pentru care se propune documentația cadastrală, prin proiectul de hotărâre, aparține domeniului public, este cuprins în inventarul bunurilor din domeniul public al Județului Cluj (Hotărârea Consiliului Județean Cluj nr.143/2008) și este înregistrat în evidența de cadastru și carte funciară (cartea funciară nr. 344584 Cluj-Napoca). Prin Hotărârea Consiliului Județean Cluj nr.268/2012 *privind reglementarea situaţiei juridice a unor imobile, proprietatea publică a Judeţului Cluj, aflate în administrarea Spitalului Clinic Judeţean de Urgenţă Cluj-Napoca şi a Universităţii de Medicină şi Farmacie „Iuliu Haţieganu” Cluj-Napoca* s-a emis acordul Judeţului Cluj pentru întabularea dreptului de proprietate al Universităţii de Medicină şi Farmacie „Iuliu Haţieganu” Cluj-Napoca, dobândit cu titlu de drept de lege şi partaj asupra parcelelei din lotul 8- parcela cu numar cadastral nou în suprafaţă de 2.086 mp – teren cu construcţii – Catedra de Anatomie și s-a aprobat documentaţia cadastrală de dezlipire a imobilului identificat în cartea funciară 257379 provenită din conversia de pe hârtie a cărţii funciare 157561 Cluj-Napoca. Ca urmare a modificări de carte funciară în procedura de administrare a bunurilor din CF 257379 Cluj Napoca, s-au modificat datele de carte funciară de maniera în care la acest moment CF 257379 Cluj este sistată şi a devenit 335821 Cluj Napoca care la rândul ei a fost sistată şi a rezultat 343801 Cluj, sistată şi aceasta din urmă şi modificată urmare unor alipiri în 344584 Cluj.  |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Conform art. 286 alin. (2) din Codul Administrativ domeniul public al statului este alcătuit din bunurile prevăzute la art. 136 alin. (3) din Constituţie, din cele prevăzute în anexa nr. 2 la Codul administrativ, precum şi din alte bunuri care, potrivit legii sau prin natura lor, sunt de uz sau de interes public naţional. În speță, pentru punerea în aplicare a prevederilor din Hotărârea Consiliului Județean Cluj nr.268/2012 *privind reglementarea situaţiei juridice a unor imobile, proprietatea publică a Judeţului Cluj, aflate în administrarea Spitalului Clinic Judeţean de Urgenţă Cluj-Napoca şi a Universităţii de Medicină şi Farmacie „Iuliu Haţieganu” Cluj-Napoca* este necesară înscrierea în cartea funciară a dreptului de proprietate publică a *Universităţii de Medicină şi Farmacie „Iuliu Haţieganu” Cluj-Napoca* a elaborat o documentație cadastrală de dezlipire a imobilului în două loturi:1. parcela cu număr cadastral nou, cu suprafața de 37.169 mp și construcțiile C1 - C13, cu drept de proprietate publică în favoarea Județului Cluj și drept de administrare în favoarea Spitalul Clinic Judetean de Urgenta Cluj-Napoca;
2. parcela cu număr cadastral nou, cu suprafața de 2.086 mp și construcția C 14 cu drept de proprietate în favoarea Universităţii de Medicină şi Farmacie „Iuliu Haţieganu” Cluj-Napoca.

Imobilul situat în Municipiul Cluj-Napoca str. Clinicilor nr.3, identificat în cartea funciară 257379 provenită din conversia de pe hârtie a cărţii funciare 157561 Cluj-Napoca cu număr cadastral 8485/1/1 şi număr topografic 12288/1/1 compus din teren în suprafaţă de 64.026,33 mp şi clădiri în care funcţionează diferite secţii ale Spitalului Clinic Judeţean de Urgenţă Cluj-Napoca, este proprietate publică a Judeţului Cluj. Dreptul de proprietate a fost constituit în anul 2002 în temeiul H.G .nr. 867/2002 privind trecerea unor imobile din domeniul privat al statului si din administrarea Ministerului Sanatatii si Familiei in domeniul public al judetelor si in administrarea consiliilor judetene respective şi al O.G. nr.70/2002 privind privind administrarea unităţilor sanitare publice de interes judeţean şi local, cu modificările şi completările ulterioare, fiind înscris ulterior şi în cartea funciară.O parte din teren şi din clădirile existente sunt proprietatea Universităţii de Medicină şi Farmacie „Iuliu Haţieganu", dreptul de proprietate fiind constituit tot cu titlu de drept de lege, şi anume Legea învăţământului nr. 84/1995, prin Ordinul Ministrului Educaţiei şi Cercetării nr. 5161/28.11.2001. Acest ordin nu a fost înregistrat în evidenţele de cadastru şi publicitate imobiliară. Dispozițiile din Regulamentul de recepţie şi înscriere în evidenţele de cadastru şi carte funciară, aprobat prin Ordinul nr. 600/2023, al Directorului A.N.C.P.I. cu modificările și completările ulterioare, incidente în elaborarea prezentului proiect de act administrativ sunt:* **art. 18 lit. e) potrivit căruia „***Documentaţia cadastrală întocmită la cerere, în vederea înscrierii în evidenţele de cadastru şi carte funciară, poate fi documentaţie pentru dezlipire/alipire teren*”.
* **art. 26, conform căruia „***Întocmirea documentaţiilor cadastrale şi înscrierea în cartea funciară pe flux întrerupt presupune parcurgerea etapelor prevăzute la articolul anterior, cu precizarea că recepţia documentaţiilor se finalizează cu transmiterea referatului către compartimentul registratură care îl va înregistra în registrul general de intrare pentru efectuarea notării, urmând ca înscrierea în cartea funciară să se efectueze după întocmirea actului autentic. Documentaţiile cadastrale pe flux întrerupt se referă la operaţiuni de dezlipire/alipire teren sau apartamentare/reapartamentare condominiu, subapartamentare/alipire UI, la operaţiunile de atribuire număr cadastral în conformitate cu protocoalele de colaborare, precum şi la operaţiunile de* *constituire a dezmembrămintelor dreptului de proprietate în situaţia în care acestea au ca obiect doar o parte determinată dintr-un imobil*”.
* **art. 126 lit. a)** conform căruia, „*Documentaţia cadastrală pe flux întrerupt se întocmeşte pentru efectuarea operaţiunilor de alipire/dezlipire*”.
* **art. 127** conform căruia, „*Imobilul poate fi modificat prin alipiri sau dezlipiri. Aceste operaţiuni de modificare a imobilului au caracter material şi nu implică niciun transfer de proprietate. Modificările care intervin prin operaţiunile de alipire/dezlipire se fac pe baza unor documentaţii cadastrale recepţionate de biroul teritorial şi a consimţământului proprietarului sau al posesorului notat în cartea funciară, exprimat prin înscris în formă autentică sau, după caz, prin hotărâre judecătorească definitivă”*
* **art. 129 alin. 1**) și 2) potrivit căruia, „*În caz de alipire/dezlipire imobilele rezultate primesc numere cadastrale noi şi se transcriu în cărţi funciare noi, iar cărţile funciare din care provin imobilele alipite/dezlipite se închid, neputând fi redeschise pentru noi înscrieri*”.
* **art. 130 alin. 1), lit a)** conform căruia „*Din punct de vedere tehnic dezlipirea este operaţiunea de împărţire a unui imobil înscris în cartea funciară în două sau mai multe imobile cu suprafeţe egale/inegale ce se vor înscrie în cărţi funciare distincte*”.
* **art. 130 alin. 2),** conform căruia „*Documentaţia cadastrală de dezlipire/alipire conţine:*
1. *dovada achitării tarifului;*
2. *cererea de recepţie;*
3. *declaraţia pe proprie răspundere cu privire la identificarea imobilului măsurat;*
4. *copiile actelor de identitate, în cazul proprietarilor persoane fizice/adeverinţă emisă de către serviciul public comunitar de evidenţa populaţiei din care să rezulte datele de identificare sau certificatul constatator, în cazul persoanelor juridice;*
5. *certificatul de urbanism, în cazurile prevăzute de lege;*
6. *memoriul tehnic;*
7. *copia planului care a stat la baza alocării numărului cadastral a imobilului pentru care se solicită dezlipirea, în situaţia în care imobilul este înscris în sistemul informatic de cadastru şi carte funciară fără geometrie/copiile planurilor care au stat la baza alocării numerelor cadastrale ale imobilelor pentru care se solicită alipirea, în situaţia în care imobilele sunt înscrise în sistemul informatic de cadastru şi carte funciară fără geometrie;*
8. *planul de amplasament şi delimitare cu propunerea dezlipire sau alipire;*
9. *planurile de amplasament şi delimitare pentru fiecare imobil care rezultă din dezlipire/planul de amplasament şi delimitare a imobilului rezultat din alipire;*
10. *hotărârea judecătorească, după caz*”.
* **art. 204** conform căruia “*Notarea în cartea funciară a recepţiei cadastrale a propunerii de alipire ori de dezlipire se face din oficiu, în baza referatului de admitere. Radierea acestor notări se face din oficiu odată cu înscrierea actului de alipire ori de dezlipire sau în temeiul referatului de anulare a operaţiunilor cadastrale*”.
 |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului) |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.Sarcini de natură administrativă rezultate din actul adminstrativ constă în:1. completarea formularelor prevăzute în Regulamentul de avizare, recepție și înscriere în evidența de cadastru și carte funciară, aprobat cu Ordinul nr. 600/2023, al Directorului General al A.N.C.P.I., cu modificările și completările ulterioare;
2. depunerea de către persoana autorizată a documentației la O.C.P.I.;

Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului public al Judeţului Cluj. Serviciul Financiar-contabil din cadrul Consiliului Județean Cluj va opera în evidențele finaciar contabile noua carte funciară pentru identificarea imobilului. |
| **Secțiunea a 4-a - Concluzii/propuneri:**  |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. |
|  | **Prenume și nume** | **Data** | **Semnătura** |
| Avizat: Director executiv | Ștefan Iliescu | 19.10.2023 |  |
| Elaborat: Șef birou | Alin Danci | 19.10.2023 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| DIRECȚIA JURIDICĂ./Biroul Administrare Patrimoniu | 19.10.2023 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Anca Rusu |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |